روسیا اوکراینا ایله محاربه زامانی نظارت ائتدیگی بؤلگه‌لرده روسیا وطنداشی اولماق ایسته‌ین‌لره پاسپورت وئرمه‌یه داوام ائدیر.
روسیا پرزیدنتی ولادیمیر پوتین‌ین بوتون اوکراینا‌لی‌لارا روسیا وطنداش‌لیغی‌نین وئریلمه‌سینی آسان‌لاش‌دیران فرمانی ایمضالاماسی ایله اوکراینانین اله کئچیریلن بؤلگه‌لرینده روسیا وطنداش‌لیغی اوچون مراجعت ائدن‌لره پاسپورت‌لار وئریلیر.
ژوئن‌ین 11-دن آرتیق اوکراینانین ملیتوپل و خرسون شهرلرینده ده روسیا پاسپورت‌لاری‌نین پایلانیلماسی باشلانیب.
روسیا مطبوعاتی‌نین یازدیغینا گؤره، زاپوروژیه بولگه سینده 70 میندن چوخ اوکراینا‌لی روسیا وطنداش‌لیغی اوچون مراجعت ائدیب.
خاطیرلاداق کی، روسیا پرزیدنتی ولادیمیر پوتین 2019-جو ایلده ایمضالادیغی قرارلا اوکراینانین دونتسک و لوگانسک ویلایت‌لرینده یاشایان‌لارین روسیا وطنداش‌لیغی آلماسینا شرایط یارادیب. بونا می آیی‌نین 25-دن اوکراینانین خرسون و زاپوروژیه بولگه لرینده یاشایان‌لار دا علاوه ائدیلیب. ژوئن‌ین 11-ده ایسه  ولادیمیر پوتین اوکراینانین بوتون بؤلگه‌لرینده‌کی وطنداش‌لارین اوکراینا وطنداش‌لیغینا قبولونو آسان‌لاش‌دیرماق اوچون فرمان ایمضالاییب.
